
Pöytäkirjan nähtävilläpito<br>
Tarkastettu pöytäkirja on yleisesti nähtävillä Asikkalan kunnan<br>

Kokouksen laillisuus ja päätösvaltaisuus<br>
KHALL 11.04.2022 § 98<br>
Kuntalain 103 §:n mukaan toimielin on päätösvaltainen, kun enemmän kuin<br>
puolet jäsenistä on läsnä.<br>
Kunnan hallintosäännön 148 §:n mukaan toimielimen kokous on laillinen,<br>
kun kokouskutsu on toimitettu toimielimen jäsenille vähintään neljä (4)<br>
päivää ennen kokousta.<br>
Kiireellisissä tapauksissa kokous voidaan pitää määräaikaa lyhyemmällä<br>
ajalla, mikäli kokouksesta saadaan tieto kaikille jäsenille tai näiden<br>
henkilökohtaisille varajäsenille. Myös milloin kaikki jäsenet ovat paikalla,<br>
kokous voidaan pitää kokouskutsua lähettämättä.<br>
Päätösehdotus<br>
<br>
Kokous todetaan laillisesti koolle kutsutuksi ja päätösvaltaiseksi.<br>
<br>
Päätös<br>
<br>
Kokous todettiin laillisesti koolle kutsutuksia ja päätösvaltaiseksi.<br>

Pöytäkirjantarkastajien valinta<br>
KHALL 11.04.2022 § 99<br>
Kunnan hallintosäännön 168<br>
toimielimen päättämällä tavalla.<br>
<br>
§:n<br>
<br>
mukaan<br>
<br>
pöytäkirja<br>
<br>
tarkastetaan<br>
<br>
Päätösehdotus<br>
<br>
Kunnanhallitus päättää valita Vilho Laakson ja Heikki Vahdon tarkastamaan<br>
tästä kokouksesta laadittavan pöytäkirjan.<br>
<br>
Päätös<br>
<br>
Ehdotus hyväksyttiin.<br>
<br>

Esityslistan hyväksyminen<br>
KHALL 11.04.2022 § 100<br>
<br>
Päätösehdotus<br>
<br>
Kokouksen esityslista hyväksytään kokouksen työjärjestykseksi.<br>
<br>
Päätös<br>
<br>
Ehdotus hyväksyttiin.<br>
<br>

Esittelyt ja asiantuntijakuulemiset<br>
KHALL 11.04.2022 § 101<br>
Kehittämispäällikkö Isa Maunula esittelee monitoimilavan suunnitelmia.<br>
Hyvinvointipäällikkö Matti Kettunen, hyvinvointikoordinaattori Marja Koivisto,<br>
FCG:n konsultit Marika Koramo ja Pirjo Haukkapää-Haara esittelevät<br>
ikäihmisten toimenpideohjelmaa ja suoritettujen kyselyjen tuloksia.<br>
Juri Nieminen saapui asian käsittelyn aikana 16.18.<br>
Isa Maunula poistui esittelynsä jälkeen 16.32.<br>
Terhi Vesterinen saapui asian käsittelyn aikana 16.44.<br>
Hilkka Kemppi saapui asian käsittelyn aikana 17.12.<br>
Asiantuntijakuulemisten jälkeen pidettiin kokoustauko klo 17.27-17.34,<br>
jonka aikana Kettunen, Koivisto, Koramo ja Haukkapää-Haara poistuivat.<br>
Päätösehdotus<br>
<br>
Kunnanhallitus päättää merkitä tiedoksi kokouksen alussa olleet esittelyt ja<br>
asiantuntijakuulemiset.<br>
<br>
Päätös<br>
<br>
Ehdotus hyväksyttiin.<br>
<br>

Poikkeamisluvan käsittely kiinteistölle 16-409-14-14 Kajaanrinne<br>
KHALL 11.04.2022 § 102<br>
107/10.03.00/2022<br>
Hakemus<br>
Hakija omistaa tilan 16-409-14-14 KAJAANRINNE (lainhuutotodistus<br>
2<br>
24.3.2022) Vesijärven Kajaanselän rannalla. Tilan pinta-ala on 6018 m .<br>
Tilalla on rantaviivaa noin 130 metriä, ja tila on muodostunut 22.2.1968.<br>
Kiinteistöllä sijaitsevalle 96 k-m2 vapaa-ajan asuinrakennukselle haetaan<br>
käyttötarkoituksen muutosta vakituiseksi asuinrakennukseksi.<br>
2<br>
k-m<br>
<br>
Kiinteistöllä sijaitsee kunnan rakennustietojärjestelmän mukaan 96<br>
suuruinen vapaa-ajan asuinrakennus, 41 k-m2 suuruinen saunarakennus,<br>
12 k-m2 talousrakennus sekä 26 k-m2 suuruinen talousrakennus.<br>
Yhteenlaskettu käytetty kerrosala rakennuspaikalla on 175 k-m2.<br>
<br>
Kiinteistö ei sijaitse luokitellulla pohjavesialueella. Lähin pohjavesialue on<br>
Reivilä (0401612), joka sijaitsee noin 1,8 kilometriä kiinteistöstä<br>
länsilounaaseen. Kiinteistölle johtaa tieyhteys, Ketunpolku. Hakijan mukaan<br>
kiinteistöllä on olemassa oleva jätevesien käsittelyjärjestelmä (jätevedet<br>
johdetaan umpikaivoon, harmaille vesille on imeytysjärjestelmä) ja<br>
talousveden saanti on kunnossa (talousvesikaivo).<br>
Kaava- ja lupatilanne<br>
Kiinteistö sijaitsee alueella, jolla ei ole voimassa ranta-asemakaavaa eikä<br>
sellaista oikeusvaikutteista yleiskaavaa, jota voisi käyttää suoraan<br>
rakennusluvan myöntämisen perusteena.<br>
Päijät-Hämeen maakuntakaavassa 2014 (lainvoimainen 14.5.2019) alue<br>
sijaitsee maaseutumaiseksi luokitellulla alueella, johon ei kohdistu osaalueiden<br>
erityisominaisuuksia,<br>
aluevarauksia<br>
eikä<br>
viivatai<br>
kohdemerkintöjä.<br>
Poikkeaminen<br>
Alue sijaitsee vesistön rantavyöhykkeellä, jolla ei ole voimassa<br>
(ranta)asemakaavaa tai sellaista oikeusvaikutteista yleiskaavaa, jossa olisi<br>
erityisesti määrätty yleiskaavan tai sen osan käyttämisestä rakennusluvan<br>
perusteena. Alueella on MRL 72 §:n mukainen suunnittelutarve, joten<br>
hakemuksen mukaiselle käyttötarkoituksen muutokselle on haettava MRL<br>
171 §:n mukaista poikkeamislupaa.<br>
Rakennusjärjestys<br>
Kunnanvaltuuston 10.10.2011 hyväksymän ja 1.1.2012 voimaan tulleen<br>
Asikkalan rakennusjärjestyksen mukaan rantarakentamisesta todetaan<br>
seuraavaa (7 §):<br>
<br>

Rakennuspaikalle rakennettavien rakennusten yhteenlaskettu kerrosala saa<br>
olla enimmillään 6 % rakennuspaikan pinta-alasta, kuitenkin vähintään 130<br>
k-m².<br>
Yleisen vesi- ja viemäriverkon ulkopuolella sijaitsevan asuin- ja<br>
lomakäyttöön<br>
tarkoitetun<br>
rakennuspaikan<br>
on<br>
oltava<br>
riittävä<br>
vedenhankintaan<br>
ja<br>
jätevesien<br>
käsittelyyn<br>
sekä<br>
tarvittavalle<br>
rakennusmäärälle pihajärjestelyineen. Rakennuspaikan on oltava pintaalaltaan vähintään 2000 m².<br>
Vesistön rannalla uuden rantaan rajoittuvan tai enintään 50 metrin<br>
etäisyydelle siitä sijaitsevan uuden rakennuspaikan pinta-ala pitää olla<br>
vähintään 3000 m² ja rantaan rajoittuvan tai enintään 50 metrin etäisyydellä<br>
siitä sijaitsevan rakennuspaikan rantaa kohti suuntautuvien rajojen<br>
rannanpuoleisten rajapisteiden välimatkan on oltava vähintään 50 metriä.<br>
Rakennusta ei saa rakentaa tulvavesirajan alapuolelle. Kiinteistön kaikkien<br>
rakennusten alimman lattiatason on oltava vähintään 1 m ylävesirajaa<br>
korkeammalla. Jos tulvavesirajaa ei tunneta, on alimman lattiatason oltava<br>
vähintään 1,5 metriä keskivedenkorkeuden yläpuolella.<br>
Rakennuspaikalle sallitaan enintään yksi 1½ kerroksinen asuinrakennus tai<br>
loma-asunto. Lisäksi rakennuspaikalle saa rakentaa vierasmajan sekä<br>
sauna- ja talousrakennuksia. Rakennusten kokonaislukumäärä saa olla<br>
korkeintaan viisi.<br>
Rakennuksen etäisyyden keskivedenkorkeuden mukaisesta rantaviivasta<br>
on, mikäli maastonmuodosta, maaperästä tai muusta luonnonmukaisesta<br>
lähtökohdasta ei muuta johdu, oltava vähintään 25 metriä. Pohjapintaalaltaan yli 150 m² tulee sijoittaa vähintään 50 metrin päähän rantaviivasta,<br>
ellei maasto-olosuhteista muuta johdu. Saunarakennuksen, jonka kerrosala<br>
on enintään 25 m², saa rakentaa edellä mainittua metrimäärää lähemmäksi<br>
rantaviivaa. Sen etäisyyden edellä mainitulla tavalla laskettavasta<br>
rantaviivasta tulee kuitenkin olla vähintään 10 metriä ja rakennuksen<br>
enimmäisharjankorkeus saa olla enintään 3,5 metriä. Kyseisten<br>
saunarakennuksen pohjapinta-ala saa olla korkeintaan 40 m². Yli 25 metrin<br>
päähän rannasta tulevat saunat voivat olla korkeintaan 35 k-m².<br>
Saunarakennuksen saunan ja pesuhuoneen osuus on oltava vähintään 1/3<br>
osa rakennuksen kerrosalasta.<br>
Alle 10 metrin etäisyydelle rantaviivasta ei saa rakentaa huvimajoja,<br>
grillikatoksia tai muita sellaisia rakennelmia, jotka muuttavat häiritsevästi<br>
rantamaisemaa.<br>
Rakennusten etäisyyden rantaviivasta ja sijainnin rakennuspaikalla on<br>
oltava sellainen, että rantamaiseman luonnonmukaisuus mahdollisuuksien<br>
<br>

mukaan säilyy. Rakennuksen korkeusaseman, muodon, ulkomateriaalien ja<br>
värityksen sopeutumiseen ympäristöön on kiinnitettävä erityistä huomiota.<br>
Rakennusten ja rantaviivan välisellä vyöhykkeellä on säästettävä tai sinne<br>
on istutettava suojaavaa puustoa, ellei maisemasta muuta johdu. Ilman<br>
lupamenettelyä rakennuspaikalle saadaan rakentaa korkeintaan kaksi<br>
rakennelmaa.<br>
<br>
Naapurien kuuleminen<br>
Naapurikiinteistöjen omistajia on kuultu poikkeamisluvan edellyttämällä<br>
tavalla (MRL 173 § ja MRA 86 §) ja heille on varattu mahdollisuus mielipiteen<br>
esittämiseen. Kuullut kiinteistöt ovat 16-409-14-19 ja 16-422-22-23.<br>
Naapureilla ei ollut huomautettavaa hankkeesta.<br>
Valmistelija<br>
<br>
Kaavoituspäällikkö Heikki Manninen, p. 044 778 0270,<br>
heikki.manninen(at)asikkala.fi<br>
<br>
Esittelijä<br>
<br>
Kunnanjohtaja Ikola-Norrbacka Rinna<br>
<br>
Päätösehdotus<br>
<br>
Kunnanhallitus päättää myöntää poikkeamisluvan ehdollisena.<br>
Ehdot esitetään tämän päätösehdotuksen lopuksi. Hakemuksessa<br>
esiintuotujen ja valmistelun aikana esiin tulleiden seikkojen, alueen<br>
maankäytöllisen tilanteen ja kunnan rakennusjärjestyksen sisältö<br>
huomioiden, voidaan katsoa, että haettu hanke ei kokonaisharkinnallisesti<br>
aiheuta MRL 171 §:ssä mainittuja kielteisiä vaikutuksia. Poikkeaminen<br>
1) Ei aiheuta haittaa kaavoitukselle, kaavan toteuttamiselle tai alueiden käytön<br>
muulle järjestämiselle.<br>
Vakituiseksi asuinrakennukseksi muutettavan loma-asunnon (96 k-m2)<br>
etäisyys keskivedenkorkeuden mukaisesta rantaviivasta on ortokuvasta<br>
mitattuna noin 35 metriä. Asikkalan kunnan rakennusjärjestys vaatii<br>
asuinrakennukselle vähintään 25 metrin etäisyyttä rantaviivasta, ellei<br>
maasto-olosuhteista muuta johdu; pohjapinta-alaltaan yli 150 m2 tulee<br>
sijoittaa vähintään 50 metrin päähän rantaviivasta. Etäisyys<br>
keskivedenkorkeuden mukaiseen rantaviivaan on rakennusjärjestyksen<br>
normiston mukainen. Rannan puustoisuuteen on myös jatkossa kiinnitettävä<br>
huomiota maisemavaikutusten minimoimiseksi.<br>
Hakijan mukaan kiinteistön talousveden saanti on kunnossa (porakaivo), ja<br>
kiinteistöllä sijaitsee jätevesien käsittelyä varten umpikaivo sekä harmaiden<br>
vesien imeytysjärjestelmä. Jätevesien käsittelyn selvitykset ja suunnitelmat<br>
on tarkastettava rakennuslupamenettelyn yhteydessä. Kiinteistön pinta-ala<br>
on tarpeeksi suuri jätevesien asianmukaiselle käsittelylle, ja rantaviivan<br>
pituus on rakennuspaikalle myös riittävä. Kiinteistölle johtaa ympärivuotinen<br>
tieyhteys.<br>

Kiinteistön vapaa-ajan asuinrakennus, jolle käyttötarkoituksen muutosta<br>
haetaan, on hakijan mukaan ympärivuotiseen asumiseen soveltuva ja<br>
vakituisen asuinrakennuksen tekniset vaatimukset täyttävä. Olemassa<br>
oleva rakennuspaikka on jo rakennettu ja toteutettu tarpeellisine<br>
talousrakennuksineen ja pihajärjestelyineen.<br>
Rakennuspaikka tukeutuu olemassa olevaan kylämäiseen asutukseen<br>
(Kettulankulma). Koska vastaava käyttötarkoituksen muutos olisi<br>
mahdollista myöntää muille vastaavassa asemassa oleville maanomistajille,<br>
ei poikkeamisen myöntämisellä voi katsoa olevan maankäyttö- ja<br>
rakennuslaissa esitetyn tasapuolisuusvaatimuksen syrjäyttävää vaikutusta.<br>
Naapurikiinteistöjen omistajat ovat suhtautuneet poikkeamisluvan<br>
myöntämiseen myönteisesti.<br>
Asuinrakennus, jonka käyttötarkoitusta haetaan muutettavaksi vakituiseksi<br>
asuinrakennukseksi, sijaitsee noin 13 km:n päässä ja linnuntietä noin 6 km:n<br>
päässä Vääksyn palveluista. Liikenneyhteydet ja etäisyydet palveluihin ovat<br>
varsin kohtuulliset, kun huomioidaan Kettulankulman alueen sekä Kurhilan<br>
ja Hillilän kylien olemassa oleva rakennuskanta.<br>
Kiinteistön rakennuspaikka on muodostunut 22.2.1968. Kyseessä on<br>
olemassa oleva rakennettu rakennuspaikka ja vuoden 1969 mukainen<br>
emätila, ja haetun poikkeamisen johdosta ei muodostu uusia<br>
rakennuspaikkoja – kiinteistölle osoitettaisiin myös rantojen kaavoituksessa<br>
olemassa oleva rakennuspaikka. Kiinteistön pinta-ala 6018 m2 on riittävä<br>
niin rakennusten sijoittelun, asianmukaisen jätevesien käsittelyn kuin<br>
pihajärjestelyjenkin kannalta.<br>
Poikkeaminen ei vaaranna mahdollista tulevaa kaavoituksessa, kun<br>
kyseessä on jo toteutunut rakennuspaikka, ja lähiympäristössä on myös<br>
muuta ympärivuotista asutusta. Rakennuspaikka on nivoutunut osaksi<br>
Kettulankulman kulmakuntaa.<br>
Käyttötarkoituksen muutos ei aiheuta hakijan tai naapurikiinteistöjen<br>
elinympäristön laadun merkityksellistä heikkenemistä, ja käyttötarkoituksen<br>
muutoksella ei voida katsoa olevan haitallisia vaikutuksia mahdollisen<br>
tulevan rantakaavoituksenkaan toteuttamiselle, ottaen huomioon MRL 73<br>
§:n mukaiset rantakaavojen erityiset sisältövaatimukset. Kyseessä ei ole<br>
merkittävän lisärakennusoikeuden osoittaminen eikä uuden rakennuspaikan<br>
muodostuminen.<br>
Käyttötarkoituksen muutos edistää rakennuspaikan tarkoituksenmukaista<br>
käyttöä ja hyödyntämistä. Etäisyydet Vääksyn palveluihin ovat kohtuulliset,<br>
noin<br>
13<br>
kilometriä,<br>
ja<br>
tieyhteys<br>
on<br>
soveltuva<br>
esimerkiksi<br>
pelastusajoneuvojen paikalle pääsylle ja jätehuollon järjestämiselle.<br>

2) Ei vaikeuta luonnonsuojelun tavoitteiden saavuttamista.<br>
Kiinteistön välittömässä läheisyydessä ei ole luonnonsuojelualueita eikä<br>
metsälain 10 §:n mukaisia erityisen tärkeitä elinympäristöjä. Kiinteistöä<br>
lähinnä sijaitseva luontotyypin suojelualue, Harvoinniemen tervaleppäkorpi<br>
(LTA200967) sijaitsee noin 1,3 kilometriä kiinteistöstä koilliseen.<br>
Suomen ympäristökeskuksen arvio Vesijärven Kajaanselän ekologisesta<br>
tilasta Asikkalassa on hyvä, etelämpänä Hollolan ja Lahden puolella<br>
tyydyttävä (SYKE, 2022).<br>
Kiinteistöä ja ympäröivää ranta-aluetta voidaan luonnehtia rakennetuksi<br>
ympäristöksi.<br>
3) Ei vaikeuta rakennetun ympäristön suojelemista koskevien tavoitteiden<br>
saavuttamista.<br>
Rakennuspaikalla tai sen välittömässä läheisyydessä ei ole suojeltavia<br>
rakennusperintökohteita tai tiedossa olevia muinaismuistoja. Kiinteistöä<br>
lähinnä sijaitseva kulttuuriperintökohde on Sortuneenkallio (1000028476)<br>
noin 1,3 kilometriä kiinteistöstä lounaaseen.<br>
4) Ei johda vaikutuksiltaan merkittävään rakentamiseen tai voi muutoin<br>
aiheuttaa merkittäviä haitallisia ympäristö- tai muita vaikutuksia.<br>
Käyttötarkoituksen muutos vapaa-ajan asunnosta ympärivuotiseksi<br>
asunnoksi ei johda ympäristöstään täysin poikkeavaan rakentamiseen.<br>
Käyttötarkoituksen muutos ei myöskään aiheuta vaaraa terveellisen,<br>
turvallisen ja viihtyisän elinympäristön muodostumiselle.<br>
Vakituiseksi asuinrakennukseksi aiottu lomarakennus sijaitsee noin 35<br>
metrin etäisyydellä Vesijärven keskiveden korkeuden mukaisesta<br>
rantaviivasta. Etäisyys on riittävä ottaen huomioon kiinteistön suuri koko,<br>
jätevesien käsittelyjärjestelmän asianmukainen toiminta ja rannan<br>
puustoisuus. Näin ollen luonnon- ja vesiensuojelulle ei aiheudu hankkeesta<br>
haittaa. Käyttötarkoituksen muutos sopeutuu rantamaisemaan ja muuhun<br>
ympäristöönsä<br>
eikä<br>
sillä<br>
ole<br>
merkittäviä<br>
muutosvaikutuksia<br>
rantamaisemaan.<br>
Tämän poikkeamisluvan ehtoina on, että asuinrakennus todetaan<br>
rakennuslupavaiheessa teknisiltä lähtökohdiltaan vakituiseen asumiseen<br>
soveltuvaksi (Suomen rakentamismääräyskokoelma) ja kiinteistön<br>
talousveden hankinta sekä jätevesijärjestelmä todetaan asianmukaisiksi ja<br>
ympäristönsuojelumääräykset täyttäviksi.<br>

Tämä poikkeamislupa on voimassa kaksi vuotta siitä päivästä laskien, kun<br>
se on saavuttanut lainvoiman. Poikkeamisluvan kohteelle on haettava<br>
rakennuslupa tässä ajassa.<br>
Ennen rakennustoimenpiteisiin ryhtymistä on säädetyssä järjestyksessä<br>
haettava rakennuslupa ja saatava todistus poikkeamispäätöksen<br>
lainvoimaisuudesta.<br>
Poikkeamispäätökseen<br>
merkittävän<br>
lainvoimaisuustodistuksen hakija saa 30 päivän kuluttua päätöksen<br>
antamisesta Hämeenlinnan hallinto-oikeuden kirjaamosta, jonne hakijan on<br>
tämä päätös (pöytäkirjan ote muutoksenhakuohjeineen) sitä varten<br>
toimitettava, ensisijaisesti sähköpostitse.<br>
Hämeenlinnan hallinto-oikeus<br>
Raatihuoneenkatu 1, 13100 Hämeenlinna<br>
sähköposti: hameenlinna.hao(at)oikeus.fi<br>
Kunnanhallitus lisäksi toteaa, että päätös tulee kunnan puolesta ilmoittaa<br>
viivytyksettä tiedoksi Hämeen ELY-keskukselle ja Asikkalan kunnan<br>
rakennusvalvonnalle.<br>
Tästä päätöksestä peritään maksu päätöksen KHALL 6.11.2017 § 289<br>
mukaisesti.<br>
Päätös<br>
<br>
Ehdotus hyväksyttiin.<br>
Päätöksen antopäivä 19.4.2022.<br>
<br>
Liitteet<br>
Liite [1]<br>
Liite [2]<br>
Liite [3]<br>
Liite [4]<br>
<br>
16-409-14-14 Karttaote<br>
16-409-14-14 Hakemus<br>
16-409-14-14 Asemapiirros<br>
16-409-14-14 Naapurien yhteystiedot<br>

Poikkeamisluvan käsittely kiinteistölle 16-419-23-22 Meijänmökki<br>
KHALL 11.04.2022 § 103<br>
30/10.03.00/2022<br>
Hakemus<br>
Hakijat omistavat tilan 16-419-23-22 MEIJÄNMÖKKI (lainhuutotodistus<br>
24.3.2022) Urajärven rannalla, Leponiemen pohjoispuolella. Tilan pinta-ala<br>
on 7240 m2. Kiinteistö on muodostunut 6.11.2009. Sen rantaviivan pituus on<br>
peruskartalta mitattuna noin 73 metriä.<br>
2<br>
k-m )<br>
<br>
Kiinteistölle haetaan poikkeamislupaa uuden loma-asunnon (89<br>
rakentamiseksi noin 60 metrin etäisyydelle keskivedenkorkeuden<br>
mukaisesta rantaviivasta. Hakijan mukaan vanha loma-asunto on purettu.<br>
Kiinteistöllä sijaitsee lisäksi saunarakennus ja varastorakennus.<br>
Hakija on perustellut hakemustaan seuraavilla syillä:<br>
- kiinteistön käytön tarpeet muuttuneet, olemassa olevan rakennuspaikan<br>
kehittäminen<br>
- hanke on rakennusjärjestyksen mukainen<br>
- ei aiheuta haittaa vastaiselle kaavoitukselle, eikä johda vaikutukseltaan<br>
merkittävään rakentamiseen<br>
Kiinteistöllä sijaitsee 44 k-m2 suuruinen saunarakennus ja 14 k-m2<br>
talousrakennus. Kiinteistöltä on purettu 60 k-m2 vapaa-ajan asuinrakennus.<br>
2<br>
k-m .<br>
<br>
Yhteenlaskettu<br>
käytetty<br>
kerrosala<br>
on<br>
kiinteistöllä<br>
58<br>
Poikkeamislupahakemuksen mukaisen hankkeen toteutumisen jälkeen<br>
yhteenlaskettu käytetty kerrosala olisi noin 147 k-m2.<br>
Kiinteistö ei sijaitse luokitellulla pohjavesialueella. Kiinteistölle johtaa<br>
tieyhteys, Kiiskinlammintie.<br>
Kaava- ja lupatilanne<br>
Kiinteistöllä ei ole (ranta)asemakaavaa tai rakentamista suoraan ohjaavaa<br>
oikeusvaikutteista yleiskaavaa.<br>
Päijät-Hämeen maakuntakaavassa 2014 (lainvoima 14.5.2019) kiinteistö<br>
sijaitsee SL29- eli Urajärven luonnonsuojelualueella.<br>
<br>
SL, luonnonsuojelualue<br>
Merkinnällä osoitetaan luonnonsuojelulain nojalla suojeltuja tai suojeltavaksi<br>
tarkoitettuja alueita. Merkintään liittyy MRL 33 §:n mukainen ehdollinen<br>
rakentamisrajoitus. Alueella ei saa suorittaa sellaisia toimenpiteitä, jotka<br>
saattavat vaarantaa alueen suojeluarvoja.<br>

Urajärven vesistö on maakuntakaavassa osoitettu Natura 2000 -alueeksi.<br>
<br>
Poikkeaminen<br>
Alue sijaitsee vesistön rantavyöhykkeellä, eikä sillä ole ranta-asemakaavaa<br>
tai sellaista oikeusvaikutteista yleiskaavaa, jossa on erityisesti määrätty<br>
yleiskaavan tai sen osan käyttämisestä rakennusluvan myöntämisen<br>
perusteena (MRL 72 §). Tämän vuoksi hankkeelle on haettava MRL 171 §:n<br>
mukaista poikkeamislupaa.<br>
Rakennusjärjestys<br>
Kunnanvaltuuston 10.10.2011 hyväksymän ja 1.1.2012 voimaan tulleen<br>
Asikkalan rakennusjärjestyksen mukaan rantarakentamisesta todetaan<br>
seuraavaa:<br>
Rakennuspaikalle rakennettavien rakennusten yhteenlaskettu kerrosala saa<br>
olla enimmillään 6 % rakennuspaikan pinta-alasta, kuitenkin vähintään 130<br>
k-m².<br>
Yleisen vesi- ja viemäriverkon ulkopuolella sijaitsevan asuin- ja<br>
lomakäyttöön tarkoitetun rakennuspaikan on oltava riittävä vedenhankintaan<br>
ja<br>
jätevesien<br>
käsittelyyn<br>
sekä<br>
tarvittavalle<br>
rakennusmäärälle<br>
pihajärjestelyineen. Rakennuspaikan on oltava pinta-alaltaan vähintään<br>
2000 m².<br>
Vesistön rannalla uuden rantaan rajoittuvan tai enintään 50 metrin<br>
etäisyydelle siitä sijaitsevan uuden rakennuspaikan pinta-ala pitää olla<br>
vähintään 3000 m², ja rantaan rajoittuvan tai enintään 50 metrin etäisyydellä<br>
siitä sijaitsevan rakennuspaikan rantaa kohti suuntautuvien rajojen<br>
rannanpuoleisten rajapisteiden välimatkan on oltava vähintään 50 metriä.<br>
Rakennusta ei saa rakentaa tulvavesirajan alapuolelle. Kiinteistön kaikkien<br>
rakennusten alimman lattiatason on oltava vähintään 1 m ylävesirajaa<br>
korkeammalla. Jos tulvavesirajaa ei tunneta, on alimman lattiatason oltava<br>
vähintään 1,5 metriä keskivedenkorkeuden yläpuolella.<br>
Rakennuspaikalle sallitaan enintään yksi 1½ kerroksinen asuinrakennus tai<br>
loma-asunto. Lisäksi rakennuspaikalle saa rakentaa vierasmajan sekä<br>
sauna- ja talousrakennuksia. Rakennusten kokonaislukumäärä saa olla<br>
korkeintaan viisi.<br>
Rakennuksen etäisyyden keskivedenkorkeuden mukaisesta rantaviivasta<br>
on, mikäli maastonmuodosta, maaperästä tai muusta luonnonmukaisesta<br>
lähtökohdasta ei muuta johdu, oltava vähintään 25 metriä. Pohjapintaalaltaan yli 150 m² tulee sijoittaa vähintään 50 metrin päähän rantaviivasta,<br>
ellei maasto-olosuhteista muuta johdu.<br>

Saunarakennuksen, jonka kerrosala on enintään 25 m², saa rakentaa edellä<br>
mainittua metrimäärää lähemmäksi rantaviivaa. Sen etäisyyden edellä<br>
mainitulla tavalla laskettavasta rantaviivasta tulee kuitenkin olla vähintään<br>
10 metriä ja rakennuksen enimmäisharjankorkeus saa olla enintään 3,5<br>
metriä. Kyseisten saunarakennuksen pohjapinta-ala saa olla korkeintaan 40<br>
m². Yli 25 metrin päähän rannasta tulevat saunat voivat olla korkeintaan 35<br>
k-m². Saunarakennuksen saunan ja pesuhuoneen osuus on oltava<br>
vähintään 1/3 osa rakennuksen kerrosalasta.<br>
Alle 10 metrin etäisyydelle rantaviivasta ei saa rakentaa huvimajoja,<br>
grillikatoksia tai muita sellaisia rakennelmia, jotka muuttavat häiritsevästi<br>
rantamaisemaa.<br>
Rakennusten etäisyyden rantaviivasta ja sijainnin rakennuspaikalla on<br>
oltava sellainen, että rantamaiseman luonnonmukaisuus mahdollisuuksien<br>
mukaan säilyy. Rakennuksen korkeusaseman, muodon, ulkomateriaalien ja<br>
värityksen sopeutumiseen ympäristöön on kiinnitettävä erityistä huomiota.<br>
Rakennusten ja rantaviivan välisellä vyöhykkeellä on säästettävä tai sinne<br>
on istutettava suojaavaa puustoa, ellei maisemasta muuta johdu. Ilman<br>
lupamenettelyä rakennuspaikalle saadaan rakentaa korkeintaan kaksi<br>
rakennelmaa.<br>
Rakennusjärjestyksen 8 §:ssä säädetään etäisyydestä naapuriin seuraavaa:<br>
Rakennuksen etäisyys toisen omistamasta ja hallitsemasta maasta on<br>
oltava yhtä suuri kuin rakennuksen harjakorkeus, kuitenkin vähintään viisi<br>
(5) metriä.<br>
Rakennusta ei saa ilman naapurin suostumusta tai erityistä syytä rakentaa<br>
viittä metriä rajasta ja kymmentä metriä lähemmäs naapurin rakennusta<br>
(MRA 57 § 3 mom.).<br>
Lausunnot<br>
Koska kiinteistö sijaitsee maakuntakaavassa SL-alueella, lähetettiin<br>
poikkeamislupahakemukseen liittyen lausuntopyyntö Hämeen elinkeino-,<br>
liikenne- ja ympäristökeskukselle sekä Päijät-Hämeen liitolle 22.2.2022.<br>
Päijät-Hämeen liitto totesi lausunnossaan 16.3.2022, että Päijät-Hämeen<br>
maakuntakaavassa osoitettu luonnonsuojelualue ei ole toteutunut<br>
maakuntakaavassa esitetyssä laajuudessa, ja hakemuksen kohteena oleva<br>
kiinteistö ei sisälly perustettuun luonnonsuojelualueeseen. Päijät-Hämeen<br>
liitto ei näe esteitä poikkeamisluvan myöntämiselle. Luonnonsuojelualueen<br>
rajaus tullaan päivittämään seuraavaan kokonaismaakuntakaavaan.<br>
Lausunto on tämän päätösehdotuksen oheisaineistona.<br>

Hämeen ELY-keskus totesi lausunnossaan 21.3.2022, että suurin osa<br>
maakuntakaavan SL29-alueesta on toteutettu METSO-suojeluohjelmalla,<br>
mutta alueen eteläosa, jossa hakemuksen mukainen kiinteistö sijaitsee, ei<br>
kuulu toteutuneeseen suojelualueeseen. METSO-ohjelman ulkopuolelle<br>
jääneillä, maakuntakaavan SL-rajaukseen kuuluvilla ranta-alueilla on<br>
olemassa olevaa loma-asutusta, noin 200 metrin päässä kiinteistöstä itään<br>
sijaitsee suojeltu Riuttamäen lehmuslehto (LTA203677).<br>
Hämeen ELY-keskus toi lisäksi esille, että Urajärvi kuuluu Natura 2000 verkostoon, mutta luonnonsuojelun näkökulmasta poikkeamisluvan<br>
myöntämiselle ja loma-asunnon rakentamiselle puretun rakennuksen<br>
paikalle ei ole estettä. Valuma-alueelta tuleva hajakuormitus ei kuitenkaan<br>
saa lisääntyä. Mikäli ranta-asutuksen liittäminen viemäriverkostoon ei ole<br>
mahdollista, tulee jätevesien kiinteistökohtaisen käsittelyn olla toimivaa.<br>
Hämeen ELY-keskus ei näe estettä poikkeamisluvan myöntämiseen.<br>
Lausunto on tämän päätösehdotuksen oheisaineistona.<br>
Naapurien kuuleminen<br>
Naapurikiinteistöjen omistajia on kuultu poikkeamisluvan edellyttämällä<br>
tavalla (MRL 173 § ja MRA 86 §), ja heille on varattu mahdollisuus<br>
mielipiteen esittämiseen. Naapureilla ei ollut huomautettavaa hankkeesta.<br>
Kuullut naapurikiinteistöt ovat 16-419-23-7, 16-419-23-10, 16-419-23-18,<br>
16-419-23-19 ja 16-419-23-23.<br>
Valmistelija<br>
<br>
Kaavoituspäällikkö Heikki Manninen, p. 044 778 0270,<br>
heikki.manninen(at)asikkala.fi<br>
<br>
Esittelijä<br>
<br>
Kunnanjohtaja Ikola-Norrbacka Rinna<br>
<br>
Päätösehdotus<br>
<br>
Kunnanhallitus päättää myöntää poikkeamisluvan ehdollisena.<br>
Ehto on esitetty tämän päätösehdotuksen lopuksi. Hakemuksessa<br>
esiintuotujen ja valmistelun aikana esiin tulleiden seikkojen, voimassa<br>
olevan maakuntakaavan ja kunnan rakennusjärjestyksen sisältö<br>
huomioiden, voidaan katsoa, että haettu hanke ei aiheuta MRL 171 §:ssä<br>
mainittuja kielteisiä vaikutuksia. Poikkeaminen<br>
1) Ei aiheuta haittaa kaavoitukselle, kaavan toteuttamiselle tai alueiden käytön<br>
muulle järjestämiselle.<br>
Kiinteistö on muodostunut vuonna 2009, ja sille on muodostunut jo olemassa<br>
oleva omarantainen rakennuspaikka. Näin ollen voidaan katsoa, ettei<br>
kaavoitukselle aiheudu haittaa poikkeamisluvan mukaisesta toiminnasta,<br>
koska luvan myöntäminen hakemuksen mukaisesti ei voi johtaa uusien<br>
rakennuspaikkojen<br>
muodostumiseen.<br>
Myös<br>
kaavalla<br>
kiinteistölle<br>
osoitettaisiin rakennuspaikka. Esitetty hanke palvelee hyvin olemassa<br>
olevan rakennuspaikan kehittämistä.<br>

Alue sijaitsee Päijät-Hämeen maakuntakaavan SL-alueella (SL29, Urajärvi).<br>
Alueella on maakuntakaavamääräyksen mukaisesti MRL 33 §:n mukainen<br>
ehdollinen rakentamisrajoitus: ”Alueella, jolla rakentamisrajoitus on<br>
voimassa, ei lupaa rakennuksen rakentamiseen saa myöntää siten, että<br>
vaikeutetaan maakuntakaavan toteutumista. Lupa on kuitenkin<br>
myönnettävä, jos maakuntakaavasta johtuvasta luvan epäämisestä<br>
aiheutuisi hakijalle huomattavaa haittaa eikä kunta tai, milloin alue on<br>
katsottava varatuksi muun julkisyhteisön tarkoituksiin, tämä lunasta aluetta<br>
tai suorita haitasta kohtuullista korvausta (ehdollinen rakentamisrajoitus). –<br>
Maakunnan liitto voi, jos se maankäytön järjestämisen turvaamiseksi on<br>
tarpeen, kieltää käyttämästä aluetta, jolla kaavaehdotuksen tai hyväksytyn<br>
kaavan mukaan on rakentamisrajoitus, kaavaehdotuksen tai kaavan<br>
vastaiseen rakentamiseen. Rajoitus ei koske jo olevaan asuntoon kuuluvan<br>
talousrakennuksen rakentamista eikä maa- ja metsätalouden harjoittamista<br>
varten tarpeellista rakentamista. Rajoitus on voimassa enintään kaksi<br>
vuotta.” (MRL 33 §.)<br>
Asikkalan<br>
kunnan<br>
rakennusjärjestyksen<br>
mukaisesti<br>
ranta-alueen<br>
rakennuspaikalle rakennettavien rakennusten yhteenlaskettu kerrosala saa<br>
olla enimmillään 6 % rakennuspaikan pinta-alasta, kuitenkin vähintään 130<br>
2<br>
k-m . Hakemuksen kohteena olevan kiinteistön tapauksessa tämä<br>
2<br>
yhteenlaskettu enimmäiskerrosala on 434,4 k-m . Esitetyn hankkeen<br>
toteutumisen jälkeen yhteenlaskettu käytetty kerrosala olisi kiinteistöllä noin<br>
147 k-m2, joka on selkeästi rakennusjärjestyksen osoittaman rakentamisen<br>
enimmäismäärän<br>
puitteissa.<br>
Uudisrakennuksen<br>
etäisyys<br>
keskivedenkorkeuden mukaisesta rantaviivasta (noin 60 metriä) täyttää<br>
rakennusjärjestyksen vaatimukset. Uudisrakennuksen etäisyys naapureiden<br>
rajaan on riittävä asemapiirroksessa esitetyn mukaisesti.<br>
Rakennusten kokonaislukumäärä pysyy rakennusjärjestyksen määräysten<br>
rajoissa.<br>
Uudisasuinrakennus on tarkoitus sijoittaa 60 metrin etäisyydelle<br>
rantaviivasta, joten hankkeella voidaan katsoa olevan vähäisiä vaikutuksia<br>
rantamaisemaan, ja ympäristönsuojelumääräykset täyttävä jätevesien<br>
käsittely ei aiheuta riskiä luonnon- tai vesiensuojelulle. Kiinteistön jätevesien<br>
käsittelyn<br>
selvitykset<br>
ja<br>
suunnitelmat<br>
on<br>
tarkastettava<br>
rakennuslupavaiheessa. Asianmukainen jätevesien käsittely korostuu<br>
Urajärven ranta-alueella, sillä Urajärvi on luontodirektiivin (SCI) mukainen<br>
Natura 2000 -alue.<br>
Hakemuksessa esitetty hanke täydentää alueen maankäyttöä luontevasti.<br>
Puuston säilymiseen rannassa on kiinnitettävä huomiota.<br>
Koska vastaavan kaltainen poikkeaminen olisi mahdollista myöntää myös<br>
muulle vastaavassa asemassa olevalle maanomistajalle, voidaan katsoa,<br>

tasapuolisen<br>
<br>
kohtelun<br>
<br>
vaatimus<br>
<br>
vaarannu<br>
<br>
2) Ei vaikeuta luonnonsuojelun tavoitteiden saavuttamista.<br>
Kiinteistö sijaitsee Päijät-Hämeen maakuntakaavassa SL29- eli Urajärven<br>
luonnonsuojelualueella. Yleispiirteisen maakuntakaavavarauksen alueella<br>
on lukuisia omarantaisia, rakennettuja rakennuspaikkoja eikä kiinteistön<br>
kehittäminen hakemuksessa esitetyllä tavalla vaaranna maakuntakaavan<br>
tavoitteita.<br>
Kiinteistöstä n. 200 metriä itään sijaitsee Riuttamäen lehmuslehto<br>
(LTA203677, yksityisten mailla oleva luonnonsuojelualue). Kiinteistöstä n.<br>
350 metriä koilliseen sijaitsee lähin metsälain 10 §:n mukainen erityinen<br>
elinympäristö.<br>
Suomen ympäristökeskuksen arvio<br>
Asikkalassa on hyvä (SYKE, 2022).<br>
<br>
Urajärven<br>
<br>
ekologisesta<br>
<br>
tilasta<br>
<br>
Kiinteistöllä on jo muodostunut olemassa oleva rakennuspaikka, ja pääosin<br>
ympäröivä alue on rakennettua vapaa-ajan asumisen ympäristöä. Alue ei<br>
sijaitse luokitellulla pohjavesialueella.<br>
3) Ei vaikeuta rakennetun ympäristön suojelemista koskevien tavoitteiden<br>
saavuttamista.<br>
Rakennuspaikalla tai sen välittömässä läheisyydessä ei ole suojeltavia<br>
kohteita tai muinaisjäännöksiä.<br>
4) Ei johda vaikutuksiltaan merkittävään rakentamiseen tai voi muutoin<br>
aiheuttaa merkittäviä haitallisia ympäristö- tai muita vaikutuksia.<br>
Haettu rakentaminen sopeutuu hyvin ympäristönsä maankäyttöön.<br>
Rakennuspaikalle johtaa tieyhteys (Kiiskinlammintie). Haettu rakentaminen<br>
ei ylitä rakennusjärjestyksessä esitettyjä rakentamisen kokonaismitoituksia.<br>
Olemassa olevan rakennuspaikan kehittäminen hakemuksessa esitetyllä<br>
tavalla ei johda vaikutuksiltaan merkittävään rakentamiseen eikä aiheuta<br>
haitallisia ympäristö- tai muita vaikutuksia. Uusi vapaa-ajan asuinrakennus<br>
sijaitsisi etäämmällä rantaviivasta, mitä vanha purettu vapaa-ajan rakennus.<br>
Tämä<br>
poikkeamispäätös<br>
ei<br>
johda<br>
ranta-alueella<br>
uuteen<br>
rakentamispaikkaan. Haettu rakentaminen ei vaaranna maanomistajien<br>
tasapuolista kohtelua, sillä vastaavanlainen poikkeaminen on mahdollista<br>
myöntää myös muille vastaavassa asemassa oleville maanomistajille.<br>
Poikkeamisluvan ehtona on, että hankkeeseen liittyvät jätevesien<br>
käsittelyn selvitykset ja suunnitelmat katsotaan asianmukaisiksi<br>
rakennuslupavaiheessa, sillä Urajärven vesistö on Natura 2000 -aluetta.<br>

<br>
Tämä poikkeamislupa on voimassa kaksi vuotta siitä päivästä laskien, kun<br>
se on saavuttanut lainvoiman. Poikkeamisluvan kohteelle on haettava<br>
rakennuslupa tässä ajassa.<br>
Ennen rakennustoimenpiteisiin ryhtymistä on säädetyssä järjestyksessä<br>
haettava rakennuslupa ja saatava todistus poikkeamispäätöksen<br>
lainvoimaisuudesta.<br>
Poikkeamispäätökseen<br>
merkittävän<br>
lainvoimaisuustodistuksen hakija saa 30 päivän kuluttua päätöksen<br>
antamisesta Hämeenlinnan hallinto-oikeuden kirjaamosta, jonne hakijan on<br>
tämä päätös (pöytäkirjan ote) sitä varten toimitettava, ensisijaisesti<br>
sähköpostitse.<br>
Hämeenlinnan hallinto-oikeus<br>
Raatihuoneenkatu 1, 13100 Hämeenlinna<br>
sähköposti: hameenlinna.hao(at)oikeus.fi<br>
Päätös tulee kunnan puolesta ilmoittaa viivytyksettä tiedoksi Hämeen ELYkeskukselle ja Asikkalan kunnan rakennusvalvonnalle.<br>
Tästä päätöksestä peritään maksu päätöksen KHALL 6.11.2017 § 289<br>
mukaisesti.<br>
Päätös<br>
<br>
Ehdotus hyväksyttiin.<br>
Päätöksen antopäivä 19.4.2022.<br>
<br>
Liitteet<br>
Liite [5]<br>
Liite [6]<br>
Liite [7]<br>
Liite [8]<br>
Liite [9]<br>
Liite [10]<br>
<br>
16-419-23-22 Karttaote<br>
16-419-23-22 Hakemus<br>
16-419-23-22 Asemapiirros<br>
16-419-23-22 Naapurien yhteystiedot<br>
Lausunto, Hämeen ELY<br>
Lausunto, Päijät-Hämeen liitto<br>
<br>

<br>
Kokousedustajien valinta Päijät-Hämeen hyvinvointikuntayhtymän yhtymäkokouksiin<br>
26.4.2022 ja 31.5.2022<br>
KHALL 11.04.2022 § 104<br>
168/00.04.01/2022<br>
Päijät-Hämeen hyvinvointikuntayhtymän yhtymäkokoukset järjestetään<br>
26.4.2022 ja 31.5.2022.<br>
Tiistain 26.4. yhtymäkokous pidetään kello 12.30 Päijät-Hämeen<br>
keskussairaalassa, luentosalit 1 ja 2, Keskussairaalankatu 7, 15850 Lahti.<br>
Tiistain 31.5.yhtymäkokous pidetään kello 9.30 Päijät-Hämeen<br>
keskussairaalassa, luentosalit 1 ja 2, Keskussairaalankatu 7, 15850 Lahti.<br>
Yhtymäkokousedustajien lukumäärän määräytymisperusteet on määritelty<br>
yhtymän perussopimuksen 7 §:ssä. Perussopimuksen mukaan Asikkalan<br>
kunnalla on kolme (3) yhtymäkokousedustajaa. Edustajalle voidaan valita<br>
henkilökohtainen varaedustaja.<br>
Hallintosäännön 22 §:n 7. kohdan mukaan kunnanhallitus valitsee kunnan<br>
edustajat yhtymäkokouksiin.<br>
<br>
Valmistelija<br>
<br>
Hallinnon asiantuntija Eerik Timonen<br>
puh. 044 778 0226, sähköposti: etunimi.sukunimi(a)asikkala.fi<br>
<br>
Esittelijä<br>
<br>
Kunnanjohtaja Ikola-Norrbacka Rinna<br>
<br>
Päätösehdotus<br>
<br>
Kunnanhallitus päättää<br>
1. nimetä kolme (3) yhtymäkokousedustajaa ja heille henkilökohtaiset<br>
varaedustajat sekä 26.4.2022 että 31.5.2022 kokousta varten ja<br>
2. evästää yhtymäkokousedustajat hyväksymään yhtymäkokoukselle<br>
tehdyt esitykset ja mahdollisissa äänestyksissä äänestämään<br>
yhtymähallituksen pohjaesityksen puolesta.<br>
<br>
Päätös<br>
<br>
Kunnanhallitus päätti<br>
1. nimetä Päijät-Hämeen hyvinvointikuntayhtymän yhtymäkokouksien<br>
edustajaksi edustajat ja varaedustajat seuraavasti:<br>
Edustaja<br>
Heikki Vahto<br>
Petri Tervo<br>
Monna Helen<br>
<br>
Varaedustaja<br>
Sari Kolsi<br>
Anitta-Inkeri Tervo<br>
Terhi Vesterinen<br>
<br>
2. evästää yhtymäkokousedustajat hyväksymään yhtymäkokoukselle<br>
<br>

tehdyt esitykset ja mahdollisissa äänestyksissä äänestämään<br>
yhtymähallituksen pohjaesityksen puolesta.<br>
<br>

<br>
Valtuuston päätösten täytäntöönpano<br>
KHALL 11.04.2022 § 105<br>
Kuntalain 39 §:n mukaan kunnanhallituksen on huolehdittava valtuuston<br>
päätösten täytäntöönpanosta ja laillisuuden valvonnasta.<br>
Kunnanhallituksen tulee tarpeen mukaan antaa täytäntöönpanoa varten<br>
tarpeellisia määräyksiä ja ohjeita. Kuntalain 96 §:n mukaan jos<br>
kunnanhallitus katsoo, että valtuuston päätös on syntynyt virheellisessä<br>
järjestyksessä taikka että valtuusto on ylittänyt toimivaltansa tai että päätös<br>
on muuten lainvastainen, kunnanhallituksen on jätettävä päätös<br>
toimeenpanematta. Asia on viipymättä saatettava valtuuston käsiteltäväksi.<br>
Kuntalain 143 §:n mukaan päätös voidaan panna täytäntöön ennen kuin se<br>
on saanut lainvoiman. Täytäntöönpanoon ei kuitenkaan saa ryhtyä, jos<br>
oikaisuvaatimus tai valitus käy täytäntöönpanon johdosta hyödyttömäksi<br>
taikka jos oikaisuvaatimuksen käsittelevä toimielin tai valitusviranomainen<br>
kieltää täytäntöönpanon. Valtuuston 4.4.2022 kokouksen<br>
pöytäkirja asetetaan julkisesti nähtäville kunnan verkkosivuilla 7.4.2022.<br>
<br>
Valmistelija<br>
<br>
Hallinnon asiantuntija Eerik Timonen<br>
puh. 044 778 0226, sähköposti: etunimi.sukunimi(a)asikkala.fi<br>
<br>
Esittelijä<br>
<br>
Kunnanjohtaja Ikola-Norrbacka Rinna<br>
<br>
Päätösehdotus<br>
<br>
Kunnanhallitus katsoo, etteivät kunnanvaltuuston 4.4.2022 kokouksen<br>
päätökset ole tehty virheellisessä järjestyksessä tai menneet valtuuston<br>
toimivaltaa valtuuston ulommaksi taikka olleet muutenkaan lainvastaisia.<br>
Kunnanhallitus päättää panna valtuuston 4.4.2022 päätökset täytäntöön.<br>
<br>
Päätös<br>
<br>
Ehdotus hyväksyttiin.<br>
<br>

Toimielinten pöytäkirjat ja viranhaltijapäätökset<br>
KHALL 11.04.2022 § 106<br>
Kunnanhallitukselle saatetaan tiedoksi seuraavat toimielinten pöytäkirjat:<br>
Hyvinvointilautakunta 23.3.2022<br>
Kunnanhallitukselle saatetaan tiedoksi seuraavien viranhaltijoiden<br>
viranhaltijapäätökset:<br>
Hallinto- ja henkilöstöpäällikkö<br>
§ 12/2022<br>
Täyttölupa siivojan toimeen<br>
§ 13/2022<br>
Siivoojan toimen täyttölupa päiväkoti Huliviliin<br>
§ 14/2022<br>
Täyttölupa siivoojan toimeen Anianpellon koululle<br>
§ 15/2022<br>
Täyttölupa siivoojan toimeen<br>
§ 16/2022<br>
Täyttölupa kaavasuunnittelijan toimeen<br>
Talousjohtaja<br>
§ 4/2022<br>
Perintönä saadun kiinteistön myynti<br>
§ 5/2022<br>
Tietojen luovuttaminen hyvinvointialueelle<br>
Valmistelija<br>
<br>
Hallinnon asiantuntija Eerik Timonen<br>
puh. 044 778 0226, sähköposti: etunimi.sukunimi(a)asikkala.fi<br>
<br>
Esittelijä<br>
<br>
Kunnanjohtaja Rinna Ikola-Norrbacka<br>
<br>
Päätösehdotus<br>
<br>
Kunnanhallitus päättää<br>
1. merkitä edellä mainitut lautakuntien kokouspöytäkirjat tietoon saatetuiksi<br>
ja päättää olla käyttämättä kuntalain tarkoittamaa otto-oikeutta<br>
pöytäkirjoissa ilmeneviin päätöksiin;<br>
2. merkitä edellä mainitut viranhaltijapäätökset tietoon saatetuiksi ja<br>
päättää olla käyttämättä niihin kuntalain tarkoittamaa otto-oikeutta.<br>
<br>
Päätös<br>
<br>
Ehdotus hyväksyttiin.<br>
<br>

<br>
Merkittiin, että Tuomo Riihilahti poistui kokouksesta asian käsittelyn aikana<br>
asianosaisjäävinä.<br>

Tiedoksiantoasiat<br>
KHALL 11.04.2022 § 107<br>
Kunnanhallitus merkitsee tiedokseen seuraavat ilmoitusluonteiset<br>
kirjeet ja päätökset:<br>
Koulutuskeskus Salpaus –kuntayhtymän pöytäkirja yhtymähallituksen<br>
kokouksesta 22.3.2022.<br>
Päätösehdotus<br>
<br>
Kunnanhallitus merkitsee tiedokseen edellä luetellut<br>
ilmoitusluontoiset kirjeet ja päätökset.<br>
<br>
Päätös<br>
<br>
Ehdotus hyväksyttiin.<br>
<br>

Muut asiat<br>
KHALL 11.04.2022 § 108<br>
1. Kaavasuunnittelijan rekry päättyy 22.4.2022. Niko Mäkisen lähtöhaastattelu on pidetty.<br>
2. Verotuksen oikaisulautakuntaan pyydetään nimeämään kunnan edustaja. Nimi pitää ilmoittaa<br>
syyskuun alkuun mennessä.<br>
3. Luottamushenkilöille tarkoitettu koulutus 21.4.2022 klo 18 Aurinkovuoren koulun aulassa.<br>
Luennoitsijana Jenni Airaksinen. Kutsut valtuutetuille ovat lähteneet.<br>
4. Torikahvilan yrittäjän kilpailutus on käynnissä.<br>
5. Kalmarin huvilalle haki kolme yrittäjää kahvilanpitäjäksi. Kehittämispäällikkö pisteytti<br>
hakemukset ja valitsi yrittäjäksi Laura Sinkon.<br>
6. Päijät-Hämeen liiton kuntakierros järjestetään 11.5.2022 klo 14-16. Tilaisuuteen osallistuu<br>
kunnanhallituksen pöydän ääressä istuvat.<br>
7. Keskusteltiin ja linjattiin monitoimilavan valmistelua. Sidosryhmiä kuullaan vielä ennen<br>
seuraavaa kunnanhallituksen esittelyä.<br>
8. Neuvottelut yleisurheilukentän korjaustarpeista on aloitettu hyvinvointijohtajan ja teknisen<br>
johtajan toimesta.<br>
9. Keskusteltiin kunnan perinnöksi saamien kiinteistöjen ja maaomaisuuden myynnin periaatteista.<br>
<br>
Hilkka kemppi poistui asian käsittelyn aikana klo 19.18.<br>
Merkittiin, että Tuomo Riihilahti poistui kokouksesta asianosaisjäävinä viimeisen asiakohdan<br>
ajaksi.<br>
<br>

<br>
MUUTOKSENHAKUKIELTO<br>
Oikaisuvaatimusta tai kunnallisvalitusta ei saa tehdä päätöksestä, joka koskee:<br>
-<br>
<br>
-<br>
<br>
vain valmistelua tai täytäntöönpanoa (KuntaL 136 §)<br>
virka- tai työehtosopimuksen tulkintaa tai soveltamista ja viranhaltija on jäsenenä<br>
viranhaltijayhdistyksessä, jolla on oikeus panna asia vireille työtuomioistuimessa<br>
(KVhl 50 § 2 mom.)<br>
etuosto-oikeuden käyttämättä jättämistä (EtuostoL 22 §)<br>
<br>

Muutoksenhakuohje koskee pykäliä: § 102, § 103<br>
VALITUSOSOITUS<br>
Valitusoikeus<br>
<br>
Tähän päätökseen haetaan muutosta hallintovalituksella.<br>
Valitusoikeus on<br>
- viereisen tai vastapäätä olevan alueen omistajalla tai haltijalla<br>
- sellaisen kiinteistön omistajalla ja haltijalla, jonka rakentamiseen tai<br>
muuhun käyttämiseen päätös voi olennaisesti vaikuttaa<br>
- sillä, jonka asumiseen, työntekoon tai muihin oloihin hanke saattaa<br>
huomattavasti vaikuttaa<br>
- sillä, jonka oikeuteen, velvollisuuteen tai etuun päätös välittömästi<br>
vaikuttaa<br>
- toimialueellaan sellaisella rekisteröidyllä yhdistyksellä, jonka<br>
tarkoituksena on luonnon- tai ympäristönsuojelun tai kulttuuriarvojen<br>
suojelun edistäminen taikka elinympäristön laatuun muutoin<br>
vaikuttaminen<br>
- viranomaisella toimialaansa kuuluvissa asioissa.<br>
<br>
Valitusaika ja sen alkaminen<br>
Päätös on annettu julkipanon jälkeen päätöksestä laaditussa otteessa<br>
mainittuna päivänä, jolloin päätöksen katsotaan tulleen asianomaisen tietoon.<br>
Valitus on tehtävä 30 päivän kuluessa päätöksen antamisesta.<br>
Valitus on toimitettava valitusviranomaiselle viimeistään valitusajan<br>
viimeisenä päivänä ennen valitusviranomaisen aukioloajan päättymistä.<br>
Päätöksen antamispäivää ei lueta valitusaikaan. Jos valitusajan viimeinen<br>
päivä on pyhäpäivä, itsenäisyyspäivä, vapunpäivä, joulu- tai juhannusaatto tai<br>
arkilauantai, saa valituksen tehdä ensimmäisenä arkipäivänä sen jälkeen.<br>
<br>
Valitusviranomainen<br>
<br>
Valitus tehdään Hämeenlinnan hallinto-oikeudelle<br>
Postiosoite: Raatihuoneenkatu 1, 13100 Hämeenlinna<br>
Käyntiosoite: Arvi Kariston katu 5<br>
Sähköpostiosoite: hameenlinna.hao(a)oikeus.fi<br>
Faksinumero:<br>
029 56 42269<br>
Puhelinnumero: 029 56 42210<br>
Aukiolo: Ma-pe 8-16.15<br>
Valituksen voi tehdä myös hallinto- ja erityistuomioistuinten asiointipalvelussa<br>
osoitteessa https://asiointi2.oikeus.fi/hallintotuomioistuimet.<br>
<br>
Valituksen muoto ja sisältö<br>
<br>

<br>
Valitus on tehtävä kirjallisesti. Myös sähköinen asiakirja täyttää vaatimuksen<br>
kirjallisesta muodosta.<br>
Valituksessa on ilmoitettava:<br>
1) päätös, johon haetaan muutosta (valituksen kohteena oleva päätös);<br>
2) miltä kohdin päätökseen haetaan muutosta ja mitä muutoksia siihen<br>
vaaditaan tehtäväksi (vaatimukset);<br>
3) vaatimusten perustelut;<br>
4) mihin valitusoikeus perustuu, jos valituksen kohteena oleva päätös ei<br>
kohdistu valittajaan.<br>
Valituksessa on lisäksi ilmoitettava valittajan nimi ja yhteystiedot. Jos<br>
puhevaltaa käyttää valittajan laillinen edustaja tai asiamies, myös tämän<br>
yhteystiedot on ilmoitettava. Yhteystietojen muutoksesta on valituksen vireillä<br>
ollessa ilmoitettava viipymättä hallintotuomioistuimelle.<br>
Valituksessa on ilmoitettava myös se postiosoite ja mahdollinen muu osoite,<br>
johon oikeudenkäyntiin liittyvät asiakirjat voidaan lähettää (prosessiosoite).<br>
Mikäli valittaja on ilmoittanut enemmän kuin yhden prosessiosoitteen, voi<br>
hallintotuomioistuin valita, mihin ilmoitetuista osoitteista se toimittaa<br>
oikeudenkäyntiin liittyvät asiakirjat.<br>
Valitukseen on liitettävä:<br>
1) valituksen kohteena oleva päätös valitusosoituksineen;<br>
2) selvitys siitä, milloin valittaja on saanut päätöksen tiedoksi, tai muu selvitys<br>
valitusajan alkamisen ajankohdasta;<br>
3) asiakirjat, joihin valittaja vetoaa vaatimuksensa tueksi, jollei niitä ole jo<br>
aikaisemmin toimitettu viranomaiselle.<br>
<br>
Oikeudenkäyntimaksu<br>
<br>
Pöytäkirja<br>
<br>
Muutoksenhakuasian vireille panijalta peritään oikeudenkäyntimaksu sen<br>
mukaan kuin tuomioistuinmaksulaissa (1455/2015) säädetään.<br>
<br>
Päätöstä koskevia otteita ja liitteitä voi pyytää Asikkalan kunnan kirjaamosta.<br>
Postiosoite: PL 6, 17201 Vääksy<br>
Käyntiosoite: Rusthollintie 2, 17200 Vääksy<br>
Sähköpostiosoite: kirjaamo@asikkala.fi<br>
Faksinumero: (03) 888 6268<br>
Puhelinnumero: (03) 888 6111<br>
Kirjaamon aukioloaika on maanantaista perjantaihin klo 9 - 15.<br>

Muutoksenhakuohje koskee pykäliä: § 104<br>
OIKAISUVAATIMUSOHJEET<br>
Tähän päätökseen tyytymätön voi tehdä kirjallisen oikaisuvaatimuksen.<br>
Päätökseen ei saa hakea muutosta valittamalla tuomioistuimeen.<br>
<br>
Oikaisuvaatimusoikeus<br>
<br>
Oikaisuvaatimusaika<br>
<br>
Oikaisuvaatimuksen saa tehdä:<br>
<br>
<br>
se, johon päätös on kohdistettu tai jonka oikeuteen, velvollisuuteen tai<br>
etuun päätös välittömästi vaikuttaa (asianosainen), sekä<br>
<br>
<br>
<br>
kunnan jäsen.<br>
<br>
Oikaisuvaatimus on tehtävä 14 päivän kuluessa päätöksen tiedoksisaannista.<br>
Oikaisuvaatimus on toimitettava Asikkalan kunnan kirjaamoon määräajan<br>
viimeisenä päivänä ennen kirjaamon aukioloajan päättymistä.<br>
Asianosaisen katsotaan saaneen päätöksestä tiedon, jollei muuta näytetä,<br>
seitsemän päivän kuluttua kirjeen lähettämisestä. Käytettäessä tavallista<br>
sähköistä tiedoksiantoa asianosaisen katsotaan saaneen päätöksestä tiedon,<br>
jollei muuta näytetä, kolmantena päivänä viestin lähettämisestä.<br>
Kunnan jäsenen katsotaan saaneen päätöksestä tiedon seitsemän päivän<br>
kuluttua siitä, kun pöytäkirja on nähtävänä yleisessä tietoverkossa.<br>
Tiedoksisaantipäivää ei lueta oikaisuvaatimusaikaan. Jos oikaisuvaatimusajan<br>
viimeinen päivä on pyhäpäivä, itsenäisyyspäivä, vapunpäivä, joulu- tai<br>
juhannusaatto tai arkilauantai, saa oikaisuvaatimuksen tehdä ensimmäisenä<br>
arkipäivänä sen jälkeen.<br>
<br>
Oikaisuvaatimusviranomainen<br>
<br>
Viranomainen, jolle oikaisuvaatimus tehdään, on Kunnanhallitus<br>
Kirjaamon yhteystiedot:<br>
Postiosoite: PL 6, 17201 Vääksy<br>
Käyntiosoite: Rusthollintie 2, 17200 Vääksy<br>
Sähköpostiosoite: kirjaamo@asikkala.fi<br>
Faksinumero: (03) 888 6268<br>
Puhelinnumero: (03) 888 6111 (vaihde)<br>
Kirjaamon aukioloaika on maanantaista perjantaihin klo 9 - 15.<br>
<br>
Oikaisuvaatimuksen muoto ja sisältö<br>
<br>

<br>
Oikaisuvaatimus on tehtävä kirjallisesti. Myös sähköinen asiakirja täyttää<br>
vaatimuksen kirjallisesta muodosta.<br>
Oikaisuvaatimuksessa on ilmoitettava:<br>
<br>
<br>
<br>
<br>
päätös, johon haetaan oikaisua<br>
miten päätöstä halutaan oikaistavaksi<br>
millä perusteella oikaisua vaaditaan.<br>
<br>
Oikaisuvaatimuksessa on lisäksi ilmoitettava tekijän nimi, kotikunta,<br>
postiosoite ja puhelinnumero.<br>
Jos oikaisuvaatimuspäätös voidaan antaa tiedoksi sähköisenä viestinä,<br>
yhteystietona pyydetään ilmoittamaan myös sähköpostiosoite.<br>
<br>
Pöytäkirja<br>
Päätöstä koskevia pöytäkirjan otteita ja liitteitä voi pyytää Asikkalan kunnan<br>
kirjaamosta.<br>
<br>
Muutoksenhakukielto<br>
Päätöksestä, joka koskee työsopimussuhteeseen perustuvaa asiaa, ei saa<br>
valittaa, tehdä oikaisuvaatimusta tai saattaa asiaa hallintoriita-asiana<br>
käsiteltäväksi, jos asianosaisella tai hänen työntekijäyhdistyksellään on oikeus<br>
panna asia vireille työtuomioistuimessa tai yleisessä alioikeudessa.<br>
Työsuhdetta koskeviin päätöksiin liittyvät erimielisyydet käsitellään yleisessä<br>
alioikeudessa (käräjäoikeus); riita-asiat pääsääntöisesti Helsingin<br>
käräjäoikeudessa ja rikosasiat sen paikkakunnan tuomioistuimessa, missä rikos<br>
on tehty.<br>
Työtuomioistuin käsittelee ja ratkaisee työntekijöiden työehtosopimusasiat ja<br>
viranhaltijoiden virkaehtosopimusasiat sekä kunnalliseen<br>
virkaehtosopimuslakiin ja työehtosopimuslakiin perustuvat riita-asiat.<br>
<br>
